CELEX: 62017CN0100
Language: hr
Date: 2017-02-24 00:00:00
Title: Predmet C-100/17 P: Žalba koju je 24. veljače 2017. podnio Gul Ahmed Textile Mills Ltd protiv presude Općeg suda (peto vijeće) od 15. prosinca 2016. u predmetu T-199/04 RENV: Gul Ahmed Textile Mills Ltd protiv Vijeća Europske unije

29.5.2017   
            
            
               HR
            
            
               Službeni list Europske unije
            
            
               C 168/21
            
         Žalba koju je 24. veljače 2017. podnio Gul Ahmed Textile Mills Ltd protiv presude Općeg suda (peto vijeće) od 15. prosinca 2016. u predmetu T-199/04 RENV: Gul Ahmed Textile Mills Ltd protiv Vijeća Europske unije
   (Predmet C-100/17 P)
   (2017/C 168/28)
   Jezik postupka: engleski
   
      Stranke
   
   
      Žalitelj: Gul Ahmed Textile Mills Ltd (zastupnici: L. Ruessmann, odvjetnik, J. Beck, Solicitor)
   
      Druge stranke u postupku: Vijeće Europske unije, Europska komisija
   
      Zahtjevi
   
   Žalitelj od Suda zahtijeva da:
   
               —
            
            
               utvrdi da je žalba dopuštena i utemeljena;
            
         
               —
            
            
               ukine presudu Općeg suda;
            
         
               —
            
            
               presudi o meritumu i poništi Uredbu 397/2004 (1) ili vrati predmet Općem sudu na odlučivanje o meritumu tužbe za poništenje;
            
         
               —
            
            
               naloži Vijeću snošenje žaliteljevih troškova u žalbenom postupku i postupku pred Općim sudom.
            
         
      Žalbeni razlozi i glavni argumenti
   
   U potporu svom zahtjevu žalitelj ističe sljedeće argumente:
   
               —
            
            
               Opći je sud počinio pogrešku koja se tiče prava kad je utvrdio da žalitelj više nema pravni interes za isticanje drugog i trećeg tužbenog razloga. Prilikom odlučivanja ima li žalitelj i dalje pravni interes u predmetu Opći sud treba uzeti u obzir sve dokaze i informacije koje su mu podnesene i razmotriti opći kontekst. Pogreške Vijeća u izračunima dampinške marže su metodološke i moguće je da će se ponovno pojaviti u budućnosti.
            
         
               —
            
            
               Opći je sud počinio pogrešku koja se tiče prava kad je utvrdio, a da nije odgovarajuće, odnosno u nekim slučajevima uopće, uzeo u obzir žaliteljeve argumente o tome da se preusmjeravanjem industrije Europske unije u proizvodnju posteljine višeg cjenovnog razreda na tržištu Europske unije i povećanjem uvoza posteljine u Europsku uniju od turskih proizvođača povezanih s industrijom Europske unije nije prekinula uzročna veza između navodnog dampinga i navodne materijalne povrede industrije Europske unije. Nadalje, utvrđenja Općeg suda temelje se na iskrivljavanju činjenica iz Uredbe br. 397/2004 i nepravilnoj pravnoj kvalifikaciji činjenica.
            
         
      (1)  Uredba Vijeća (EZ) br. 397/2004 od 2. ožujka 2004. o uvođenju konačne antidampinške pristojbe na uvoz pamučne posteljine podrijetlom iz Pakistana (SL 2004., L 66, str. 1.).